**IN MEMORIAM**

Prijatelji iz DSR Salinovca odali su počast svojim preminulim članovima

 Vladimiru Rogineku i Dragutinu Ribiću – Ribi

U nedjelju 08.09.2024. godine navršile su se tri godine od smrti Vladimira Rogineka, a u petak 11.10.2024. godine, navršava se 13 godina od smrti Dragutina Ribića - Ribe.

Riba je bio ponajbolji igrač nogometa u našem kraju, dugogodišnji kapetan NK Ivančica, a u DŠR Salinovcu je bio aktivan od samog početka pa do smrti. Bio je član Izvršnog odbora dugo godina, a zapažena je i njegova aktivnost i kao suca na seoskim igrama.

Vladimir Roginek je bio dugogodišnji član DŠR Salinovec i čovjek kojemu nikad ništa nije bilo teško napraviti.

 Članovi DSR Salinovec, su zajedno sa članovima obitelji, a priključili su se i drugi članovi Društva odali su im počast polaganjem cvijeća i paljenjem svijeća na ivanečkom groblju u nedjelju 06.10.2024. godine u 15 sati. Svijeće su se također upalile i dugogodišnjem članovima DSR Salinovec Mladenu Vargi – Bedencu, Branku Brežnjaku – Naniju i Franji Mudri Brežni – Frenkiju.

U Salinovcu, 07.10.2024. godine.

Tajnik DŠR Salinovec: Stjepan Četrtek